Phokis — Delphi — ca. 230-225 BC — SIG(3) 450; SGDI 2722
Region: Central Greece (IG VII-IX) — Delphi 

[θ]εο[ι]. εδοξε ται πολει των δελφων εν αγοραι τελειωι συμ ψαφοις τ[αις ε]ννομοις. επειδη κλε[οχ]αρης βιωνο[ς] αθηναιος φυλης ακαμαντιδος δημου κικυννεως ποιητης μελων επιδαμησας εις ταν πολιν γεγραφε τωι θεωι ποθοδιον τε και παιανα και υμνον οπως αιδωντι οι παιδες ται θυσιαι των θεοξενιων αγαθαι τυχαι δεδοχθαι ται πολει τομ μεν χοροδιδασκαλον τον κατ ενιαυτον γινομενον διδασκειν τους παιδας το τε ποθοδιον και τομ παιανα και τον υμνον και εισαγειν τοις θεοξενιοις οπως δε και α πολις φαινηται τιμωσα τους αξιον τι του θεου γραφοντας επαινεσαι κλεοχαρη βιωνος αθηναιον επι τε ται ποτι τον θεον ευσεβειαι και οτι ευνους εστι ται πολει. και στεφανωσαι αυτον δαφνας στεφανωι καθως πατριον εστι δελφοις ειμεν δε αυτον και προξενον τας πολιος και υπαρχειν αυτωι και εκγονοις προμαντειαν προεδριαν προδικιαν ασυλιαν ατελειαν παντων και τα αλλα οσα και τοις αλλοις προξενοις και ευεργεταις τας πολιος. αρχοντος πατρωνδα βουλευοντων λυσωνος νικια διωνος γνωσιλα ευθυδικου.